text: آکاشوانی سالانہ ایوارڈس 1974 سے برابر دیئے جاتے رہے ہیں اور یہ عوامی سروس براڈ کاسٹنگ کے شعبے میں بھارت میں از حد مقتدر ایوارڈ خیال کئے جاتے ہیں۔ آل انڈیا ریڈیو نے یہ ایوارڈ ان لوگوں کی یاد میں قائم کئے ہیں، جو اس ادارے سے عملے کے طور پر وابستہ رہ چکے ہیں اور جنہوں نے اپنی پوری زندگیاں براڈکاسٹنگ کے توسط سے ملکی مفاد کیلئے وقف کر دی تھیں۔ یعنی معاندانہ قوتوں کے بالمقابل ان ہستیوں نے بھارت کی یکجہتی اور اتحاد کیلئے کاوشیں کی تھیں۔ صحت مند پیشہ ورانہ مسابقت کو فروغ دیتے ہوئے یہ ایوارڈ ادارے کی خلاقانہ عمدگی کو فروغ دیتے ہیں اور ریڈیو براڈ کاسٹ کے مختلف پہلوؤں میں خدمات انجام دینے والے پیشہ ور افراد کو ایوارڈ پیش کئے جاتے ہیں۔